als_Latn dik_Latn sag_Latn
“Bleta e Artë” është çmimi i ideuar për të promovuar suksesin e sipërmarrjes gjatë një viti. Për këtë qëllim, në datë 21 Dhjetor 2014, në një mbrëmje gala organizuar nga Ministria e Zhvillimit Ekonomik, Tregtisë dhe Sipërmarrjes, nën kujdesin e veçantë të Kryeministrit Z.Edi Rama dhe me mbështetjen e disa shoqatave të biznesit, u ndanë “Bletët e Arta” për sipërmarrjet me performancën më të mire në vitin 2014 në sektorë të ndryshëm. Gjatë kësaj mbrëmjeje u dorëzuan çmimet për sipërmarrësin e vitit në industrinë fason, në fushën e inovacionit, të turizmit, të gruas sipërmarrëse, për teknologjinë e informacionit, punëdhënësi më i mirë etj… Në këtë kuadër, Drejtoresha e Përgjithshme e Agjencisë Kombëtare të Shoqërisë së Informacionit Znj. Mirlinda Karçanaj, dorëzoi çmimin "Bleta e Artë” për Teknologjinë e Informacionit, të cilin e fitoi kompania "EasyPay".
als_Latn